**Ұстаз қандай болу керек?**

«Оқу – білімсіз өнер де жоқ, ақын болу

үшін де, болмаса басқа түрлі өнерпаз

болу үшін де, ең алдымен білімі керек»

Ғ.Мүсірепов

Мен – ұстазбын, мен – мұғаліммін, мен – зерттеушімін, мен – жас ұрпақты болашаққа жетелейтін шамшырақпын.

Мұғалім – мамандық иесі болса,ұстаздық – бұл қасиет,табиғат дарытқан құдірет деп білемін.

Ұстаз болу мен үшін үлкен мақтаныш пен зор бақыт.

Ұстазға лайық болу –үлкен абырой.

Әр мұғалім өз ісіне деген сүйіспеншілікті оқушыға деген сүйіспеншілікпен ұштастыра білу керек.

Мұғалімнің міндеті – алдына келген баланы адам ретінде қалыптастыру. Бұл мол еңбекті, үлкен шыдамдылықты талап ететін қызмет.

Ұстаздың басты қағидаты – ол тың дүниелерді игеріп, тоқтап қалмай, ізденісте болу еді.

Ұлттық және жалпы адамзаттың құндылықтарды бойына сіңірген, кез келген өмірлік жағдайда функционалдық сауаттылығы мен бәсекеге қабілеттілігін көрсете білетін тұлғаның үйлесімді қалыптасуына және дамуына қолайлы білім беру ортасын тудыратын мұғалімдердің тәжірибесін зерттеу және дамыту - бұл мұғалім тәжірибесіндегі зерттеудің негізгі идеясы болып табылады.

«Неліктен оқыту тәсілдерін өзгертуге тиіспіз?», «Біз бұны қалай істейміз?», «сыныпта не істеуіміз керек?», «сабақты қалай зерттейміз?» - деген сұрақтарға жауап іздеген сайын,мұғалім дайын білім беруші емес, бағыттаушы екеніне көзім жетті.

Ахмет Байтұрсынов: «Мұғалім көп әдісті білуге тырысуы керек. Оны өзіне сүйеніш, қолғабыс нәрсе есебінде қолдануы керек» дегендей,қазіргі таңның мұғалімі пәнді жақсы, терең білетін, тақырыпты оқушыға жеткізе алатын, әртүрлі деңгейдегі тапсырмаларды білу іскерлігі, оқытудағы түрлі әдіс – тәсілдерді еркін меңгерген, оқушылардың пәнге қызығушылығын арттыра отырып, дарындылықтарын дамытып, білім сапасын арттыратын тұлға болуы тиіс, басқаша айтқанда технологиялық, педагогикалық және пәндік білім саласын өзара байланыстыра алған мұғалім жоғары деңгейдегі кәсіпқой болып табылады, ал сол мұғалімдердің өзара ынтымақтастықта сыныптың яки мектептің проблемасын анықтай отырып, білім сапасының алға жылжуына мектеп тренерінің үлесі зор орасан екенін курс барысында бағамдадым.

Айтайын дегенім, қазіргі заман мұғалімі – кәсіпқой мұғалім болуы керек,шәкіртін үнемі қадағалаушы,жалпы сабаққа қатысуымен қатар, оның жан дүниесіне үңіле білетін,сырласатын,жетелеп отыратын әрі досы, әрі сырласы, әрі ұстазы.

Ал, мұғалімді оқушыларға сапалы білім мен саналы тәрбиені беруде, мұғалім тәжірибесіндегі зерттеудің онтайлы жақтарын қалыптастырып жүргізуде мектеп тренерінің қосар үлесі зор екенін айтқым келді.

Байконысов Марат Омарович

Түркістан облысы Жетісай ауданы,

«Алпамыс батыр атындағы №8 ЖОМ»

КММ – нің директордың оқу ісі жөніндегі орынбасары